**CENU APTAUJA NR. TNPz 2021/35**

**“Talsu novada pašvaldības suvenīru izgatavošana”**

**INSTRUKCIJA PRETENDENTAM**

1. **Iepirkuma priekšmets**
	1. Iepirkuma priekšmets ir **Talsu novada pašvaldības suvenīru izgatavošana**
	2. **Paredzamais līguma izpildes laiks**: piegādes laiks no līguma parakstīšanas brīža - 1 mēnesim, bet līgums ar pretendentu, kuram tiks piešķirtas līguma slēgšanas tiesības tiks noslēgts uz 12 mēnešiem.
	3. **Preču piegāde, pakalpojuma sniegšana:**
	4. **Paredzamā līguma summa** - līdz 9999,00 EUR (deviņi tūkstoši deviņi simti deviņdesmit deviņi eiro un 00 centi) bez pievienotās vērtības nodokļa (turpmāk - PVN).
	5. Pasūtītājam ir tiesības Līguma darbības laikā neizlietot visu Līguma summu.
	6. Pasūtītājs patur tiesības mainīt (palielināt vai samazināt) izgatavojamo suvenīru skaitu.
2. **Piedāvājuma iesniegšanas vieta**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2021. gada 9. jūnijam plkst. 11.00.
	2. Kontaktpersona: Sabiedrisko attiecību un mārketinga nodaļas sabiedrisko attiecību speciāliste Marta Rake-Lasmane, tālr. 22375973, e-pasts marta.rake.lasmane@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
3. **Piedāvājuma noformēšana.**
	1. Pretendents aizpilda un iesniedz:
		1. Pretendents iesniedz piedāvājumu Cenu aptaujai - norāda kopējo pakalpojuma summu ar un bez PVN, kā arī sniedz informāciju par pretendentu atbilstoši pievienotajam - 1. pielikumam;
		2. Piedāvājumā norāda līgumcenu euro bez pievienotās vērtības nodokļa ar precizitāti 2 (divas) zīmes aiz komata.
		3. Pretendents iesniedz Finanšu piedāvājumu - 3. pielikumu, atbilstoši Tehniskajai specifikācijai 2. pielikums.
		4. Pretendentam iepriekšējo 3 (trīs) gadu laikā ir pieredze vismaz 2 (divu) līdzīgu līgumu savlaicīgā un kvalitatīvā izpildē. Pretendents iesniedz aizpildītu - 4. pielikumu – Pretendenta kvalifikācija un pieredze.
		5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena**
	1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (Pretendenta pieteikumu cenu aptaujai (1. pielikums).
5. **Samaksas nosacījumi**
	1. Par 1. punktā veiktajiem pakalpojumiem Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā 15 darba dienu laikā pēc rēķina saņemšanas.
6. **Informācijas sniegšana**
	1. Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana**
	1. Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	4. Gadījumā ja būs iesniegti divi vai vairāki Pretendentu piedāvājumi ar vienādām piedāvājuma summām, tiks izvēlēts ekonomiski izdevīgākais piedāvājums.
	5. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas.**
	1. Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.